การบอกใครบางคนที่อยู่ในความสัมพันธ์กับคุณ การระบายความรู้สึกให้กับคนที่คุณชอบ
การบอกใครบางคนว่าคุณรักเขาเป็นวิธีที่ได้ผลมากที่สุดในการสื่อสารความรู้สึกและความก้าวแกร่งของความรู้สึกเรานั้น อย่างไรก็ตาม มันมีหลายวิธีในการพูดว่า “ฉันรักเธอ” โดยการเปลี่ยนภาษาที่คุณใช้ เช่น แทนที่จะพูดว่า “ฉันรักเธอ” คุณสามารถพูดสิ่งที่มีความหมาย เช่น “ฉันมีความสุขมากที่มีเธออยู่ในชีวิต” หรือ “ฉันรู้สึกโชคดีที่มีเธอ” หรือ “ฉันรักเธอด้วยตัวตนที่เธอเป็น” การแสดงออกที่แตกต่างมีความหลากหลายโดยการบอกประเด็นต่างๆ ว่าทำไมคุณถึงรักคนรักของคุณและทำการแสดงออกถึงความรักให้สดใหม่ การแบ่งปันความรู้สึกให้คนรักเกี่ยวกับผลกระทบแง่บวกที่พวกเขามีต่อชีวิตของคุณคือวิธีที่ชัดเจนในการแสดงออกถึงความรักและคุณค่าที่คุณมอบให้กับคนรัก เช่น ถ้าหากคนรักทำให้การใช้เวลาร่วมกันในครอบครัวง่ายขึ้น คุณก็ควรทำให้พวกเขารู้ว่าการมีปฏิสัมพันธ์และง่ายขึ้นสำหรับคุณ ถ้าหากคุณมีวันที่ไม่ดีจากที่ทำงานและช่วงเวลาที่คุณเจอคนรักคุณรู้สึกถึงความโล่งอกโล่งใจ คุณก็ควรทำให้พวกเขารู้ว่าแค่การได้เห็นหน้าพวกเขาก็สามารถทำให้คุณรู้สึกดีขึ้นได้ หากคนรักของคุณทำให้ชีวิตของคุณดีขึ้นหรือง่ายขึ้น การสื่อสารผลกระทบแง่บวกที่พวกเขามีต่อชีวิตของคุณอย่างหนักแน่นจะทำให้พวกเขารู้ว่าพวกเขาเป็นที่ต้องการ มีคุณค่าและเป็นที่รัก การทำตัวอ่อนแอหมายถึงการแสดงออกถึงความคิดและความรู้สึกอย่างหมดใจโดยไม่เก็บซ่อนอะไรไว้ การแสดงออกแบบนั้นมาพร้อมกับความเป็นไปได้ที่จะถูกวิจารณ์ ทำให้เจ็บปวดหรือถูกปฏิเสธโดยคนรัก สิ่งที่สำคัญที่คุณควรตระหนักไว้คือหากคุณรักใครบางคน การที่คุณเปิดใจและแบ่งปันตัวเองและความรู้สึกให้กับคนรักว่าการที่พวกเขาได้เห็นตัวตนที่แท้จริงของคุณนั้นคุ้มค่าต่อการเสี่ยงที่จะถูกทำให้เจ็บปวด คุณคือคนที่กำลังเสียสละความมั่นคงของตัวเองเพื่อสายสัมพันธ์ลึกซึ้งที่คุณมีกับเขา เพราะการเสียสละบางอย่างไม่ใช่เรื่องง่าย การทำตัวอ่อนแอกับใครบางคนที่คุณรักแสดงออกถึงพันธะสัญญาที่คุณมีให้กับความสัมพันธ์นี้ การต้องการคำแนะนำจากคนรักแสดงออกว่าคุณให้ความเคารพความคิดเห็นของพวกเขา มันแปลว่าคุณมองเขาว่าเป็นตัวชี้นำและมันทำให้การเข้าใจบทบาทของเขาในชีวิตของคุณแข็งแกร่งขึ้นซึ่งเป็นขั้นตอนในการทำให้ความสัมพันธ์ของคุณแข็งแกร่งมากขึ้น มันไม่จำเป็นต้องเป็นเรื่องที่จริงจังหรือสามารถเป็นเรื่องที่จริงจังได้ การทำให้คนรักรู้ว่าคุณสนใจในความคิดเห็นของพวกเขาและต้องการรู้ว่าพวกเขาจะทำอย่างไรจะช่วยให้พวกเขาเห็นว่าคุณมีความเคารพต่อพวกเขา หากคนรักของคุณดูประหม่า เสียใจ กังวลหรือเครียดเกี่ยวกับอะไรบางอย่าง ขอให้เขาระบายและแบ่งปันความรู้สึกให้กับคุณ ทำให้คนรักรู้ว่าคุณต้องการให้พวกเขาเปิดใจและพูดสิ่งที่พวกเขากำลังคิด บางครั้งผู้คนต้องการเพียงแค่พูดถึงสิ่งที่ทำให้พวกเขาไม่สบายใจ ทำให้คนรักของคุณรู้ว่าคุณพร้อมที่จะรับฟังสิ่งที่เขาอยากจะพูด  มันทำให้คนรักของคุณเห็นว่าพวกเขาสามารถเปิดใจกับความรู้สึกที่แท้จริงและคุณจะเป็นที่พึ่งพิงและคนรับฟังของพวกเขา ในขณะที่พวกเขากำลังระบายความรู้สึกให้กับคุณ คุณต้องรับฟังอย่างตั้งใจและอยู่ในช่วงเวลานั้นอย่างแท้จริง สิ่งนี้หมายถึงการงดดูโทรศัพท์หรือสิ่งล่อใจอื่นและจดจ่อกับสิ่งที่คนรักกำลังพูด สนใจในสิ่งที่พวกเขากำลังรู้สึกด้วยการบอกว่าอะไรที่ทำให้เขาไม่สบายใจและให้ผลตอบรับที่มีความหมายกับพวกเขา หากคุณพบว่าตัวเองไม่รู้ว่าจะพูดอะไร การกอดที่แนบแน่นและมีความหมายสามารถแสดงออกว่าคุณอยู่เคียงข้างคนรักจริงๆ การแบ่งปันความลับคือวิธีในการบอกใครบางคนที่คุณรักว่าคุณไว้ใจเขา ผู้คนจะไม่บอกความลับให้กับใคร เพราะฉะนั้น การไว้ใจใครบางคนด้วยความรู้สึกและความคิดที่เป็นส่วนตัวคือสัญญาณที่แท้จริงของความสัมพันธ์ที่ใส่ใจและรักใคร่ การแบ่งปันความลับจะสร้างวงจรภายในระหว่างคุณทั้งสองซึ่งจะช่วยทำให้สายสัมพันธ์ระหว่างคุณทั้งคู่แนบแน่นมากขึ้น การทำตัวซื่อสัตย์กับคนที่คุณรักอาจจะเป็นเรื่องยากในบางครั้งโดยเฉพาะอย่างยิ่งหากคุณพยายามที่จะไม่ทำร้ายความรู้สึกของพวกเขา อย่างไรก็ตาม การพูดความจริงถึงแม้ว่ามันเจ็บปวดแต่มันจะช่วยเพิ่มความสามารถในการพัฒนาและสร้างสายสัมพันธ์กับคนรักมันแสดงว่าคุณต้องการเป็นคนที่ซื่อสัตย์และจริงใจแทนที่จะหลอกลวงแต่ปลอบใจ  มันยังเป็นสัญญาณของความเคารพที่คุณมีต่อคนรักว่าคุณจริงใจกับสิ่งที่คุณรู้สึกถึงแม้ว่ามันอาจจะไม่ใช่ตัวเลือกที่น่าสบายใจมากที่สุด ทำตัวอ่อนโยนกับความจริง ความจริงอาจจะเป็นสิ่งที่ยอมรับได้ยากแต่มันไม่จำเป็นต้องฟังดูโหดร้าย ในฐานะที่เป็นคู่รักของคนรัก มันคือความรับผิดชอบของคุณเช่นเดียวกับประโยชน์ของความสัมพันธ์ในการแสดงออกถึงความรัก กำลังใจและความช่วยเหลือเพื่อให้คนรักบรรลุความฝันและเป้าหมายในชีวิต คุณสามารถกระตุ้นให้คนรักเป็นตัวตนที่ดีที่สุดที่เขาสามารถเป็นและทำตามสิ่งที่เขาต้องการโดยการสร้างบรรยากาศที่ให้กำลังใจ  คุณสามารถให้กำลังใจคนรักด้วยการพูดว่า "ฉันเชื่อว่าคุณทำได้" "คุณทำงานหนักมากและสิ่งนั้นจะต้องตอบแทนคุณในที่สุด" หรือ "ความพยายามของคุณทั้งหมดจะต้องตอบแทนคุณ" การให้กำลังใจคนรักและผลักดันพวกเขาไปสู่ความสำเร็จแสดงออกถึงความรักในภาษาของการสนับสนุน บางครั้งการเขียนจดหมายในแบบดั้งเดิมคือวิธีโรแมนติกในการแสดงออกถึงความรู้สึกของคุณ การเขียนจดหมายยังสามารถช่วยกระตุ้นความรู้สึกหรืออารมณ์ที่คุณมีด้วยการทำให้จิตใต้สำนึกพูดสิ่งนี้แทนคุณ นึกถึงสิ่งที่คุณต้องการบรรลุผลในจดหมายนี้ คุณอยากให้คนรักรู้อะไร? เริ่มโดยการพูดว่าทำไมคุณจึงเขียนจดหมายฉบับนี้ เช่น คุณสามารถพูดว่า “ฉันนึกถึงคุณและนึกว่าฉันชอบอยู่ใกล้คุณมากแค่ไหน” หรือ “การได้อยู่ใกล้คุณมีความสุขเสมอและฉันอยากให้คุณรู้ว่า”  พูดถึงเรื่องราวและความทรงจำที่นำมาซึ่งความรู้สึกที่ดี อย่าลืมเขียนสิ่งที่คุณชอบเกี่ยวกับพวกเขา สิ่งที่พวกเขาทำให้คุณรู้สึกและทำไมคุณจะมีความสุขที่ได้อยู่กับพวกเขา การเขียนจดหมายด้วยลายมือคือวิธีที่ดีที่สุดในการแสดงว่าสิ่งที่คุณพูดนั้นมีความหมายเพราะมันใช้ความพยายามมากกว่าการพิมพ์หรือส่งข้อความ อีกทั้งลายมือของคุณแสดงออกถึงสัมผัสของความจริงใจที่ดี บ่อยครั้งที่เราไม่ได้จดจ่อและรับฟังในสิ่งที่ใครบางคนพูดและให้คำโต้ตอบที่ตั้งใจและมีความหมาย เพื่อคุณรับฟังใครบางคนจริงๆ คุณจะจดจ่อกับบุคคลนั้นซึ่งทำให้พวกเขาได้รับความสนใจอย่างเต็มเปี่ยม  ถึงแม้ว่ามันเป็นเรื่องที่ทำได้ง่ายแต่การฟังเป็นการกระทำที่มีความหมายของความใส่ใจซึ่งแสดงว่าคุณอยู่เคียงข้างเพื่อช่วยเหลือคนรักไม่ว่าเขากำลังเผชิญกับอะไรก็ตาม การรับฟังคนรักจะช่วยกระตุ้นความคิดว่าคุณทั้งสองเป็นทีมเดียวกันและคุณอยู่เคียงข้างเมื่อคนรักต้องการความช่วยเหลือ อะไรก็ตามที่คุณสามารถทำเพื่อแบ่งเบาภาระของคนรักจะบอกให้พวกเขารู้ว่าคุณใส่ใจและรักพวกเขามากแค่ไหน การทำสิ่งต่างๆ เช่น ทำอาหารเช้าก่อนที่พวกเขาตื่น เติมน้ำมันรถหรือล้างจานให้คือวิธีเล็กน้อยในการแสดงให้คนรักเห็นว่าคุณนึกถึงพวกเขาตลอดเวลา การเป็นคนที่รอบคอบหมายถึงการนึกถึงความรู้สึกของคนรักในทุกสิ่งที่คุณทำ คุณต้องนึกถึงคนรักในทุกการตัดสินใจที่คุณทำ เช่น หากคุณกำลังไปตั้งแคมป์ คุณต้องนำที่นอนไปเผื่อคนรักเพราะคุณรู้ว่าพวกเขาไม่สามารถนอนบนพื้นผิวที่แข็งได้หรือหากคุณกำลังไปปิคนิค คุณสามารถนำอาหารหรือขนมที่คนรักชอบไปด้วยเพื่อเซอร์ไพรส์พวกเขา ทุกคนมีชีวิตที่ยุ่งจนบางครั้งพวกเราไม่ว่างเลยแต่การพยายามใช้เวลาที่มีคุณค่ากับคนที่เรารักคือวิธีที่ในการสานต่อและแสดงให้คนรักเห็นว่าความสำคัญสูงสุดของคุณคืออะไร ใช้เวลานี้ด้วยกัน ไปเดินเล่นหรือทำอาหารเย็นด้วยกัน มันไม่เกี่ยวว่าช่วงเวลาที่คุณมีด้วยกันยาวนานแค่ไหนแต่คุณภาพของช่วงเวลานั้นต่างหากที่สำคัญ คุณไม่จำเป็นต้องวางแผนอย่างเข้มงวดแต่เพียงแค่ใช้ความพยายามที่จะหาเวลาร่วมกันก็พอ ในฐานะของผู้ใหญ่ ชีวิตอาจจะเรียบและน่าเบื่อในบางครั้ง คุณต้องฉุดความเป็นเด็กในตัวคุณกลับขึ้นมาอีกครั้ง สร้างเซอร์ไพรส์ในชีวิต หาอะไรทำและลองทำสิ่งใหม่เสมอ สิ่งนี้อาจจะดูไม่เหมือนกันแสดงออกถึงความรักโดยตรงแต่การทำให้ความสัมพันธ์สนุกอยู่เสมอแสดงออกว่าคุณพยายามที่จะมีช่วงเวลาที่ดีกับคนรัก ออกไปผจญภัยด้วยกันที่จะสร้างความทรงจำและเรื่องราวใหม่ๆ ทุกคนมีระดับของการสัมผัสที่พวกเขาชอบที่แตกต่างกันแต่การสัมผัสที่เล็กแต่รักใคร่สามารถแสดงออกถึงความรักของคุณในแบบที่แนบเนียน เช่น การจับมือ จับแขนหรือซบไหล่พื้นที่ในการแสดงออกความรู้สึกใกล้ชิดและความรัก การกอดทำให้ผู้คนรับรู้ถึงความมั่นใจและทำให้ใครบางคนรู้สึกโอบอุ้มด้วยความรัก การกอดทำได้ง่ายและเหมาะสมที่จะทำในที่สาธารณะซึ่งทำให้มันเหมาะสมในการบอกคนรักว่าคุณรักเขาให้โลกรู้  การกอดโดยใช้สองแขนและหันหน้าเข้าหาคนรักคือสิ่งที่โรแมนติกมากที่สุด การก่อนประเภทอื่น (กอดด้วยมือเดียวหรือกอดด้านข้าง) ดูง่ายดายแต่ไม่มีความหมายมากนัก การกอดที่ดีและมีความหมายมักจะใช้เวลาประมาณ 5 ถึง 7 วินาทีซึ่งเป็นเวลาที่ดีในการแสดงออกถึงความรู้สึกของคุณด้วยการกอด มันไม่ใช่ความลับว่าการโอบกอดกับคนรักทำให้คุณรู้สึกดีเช่นเดียวกับการกอดธรรมดา การกระทำที่ทำให้คุณได้พักจากความเครียดในชีวิตประจำวันนี้แสดงออกถึงความรักของคุณด้วยการใช้เวลาจดจ่อกับคนรักเพียงคนเดียวและสิ่งที่คุณรู้สึกต่อเขา การนวดให้กับคนรักเป็นบางสิ่งที่เรียบง่ายเช่นเดียวกับการลูบหลังคนรักในขณะที่ดูหนัง ใช้นิ้วสางผมหรือให้คนรักหนุนตักของคุณในขณะที่คุณนวดหัวและไหล่ของเขา อย่ากลัวที่จะแสดงความรักด้วยสัมผัส การสัมผัสคืออีกวิธีหนึ่งที่ผู้คนสามารถรู้สึกได้ถึงความรัก เพียงเป็นตัวของตัวเองเวลาที่คุณต้องการมีปฏิสัมพันธ์กับคนที่คุณชอบ  คุณคงไม่อยากได้ความสัมพันธ์ที่ตั้งอยู่บนการโกหกและการเสแสร้งเป็นใครบางคนที่ไม่ใช่ตัวตนของคุณ เพราะฉะนั้น ปล่อยให้นิสัยของคุณโดดเด่นออกมา บางครั้งเวลาที่คุณไม่รู้ว่าจะพูดอะไร คุณสามารถถามคนที่คุณชอบเกี่ยวกับตัวของเขาหรือกล่าวคำชมเชย คุณสามารถพูดว่า "เธอชอบเล่นกีฬาอะไร?" หรือ "วันนี้เธอนำเสนองานได้ดีมาก" หัวข้อที่ง่ายที่สุดที่คุณสามารถพูดกับคนที่คุณชอบคือสิ่งที่คุณมีร่วมกัน เช่น ห้องเรียน สถานที่ที่คุณเคยไปหรือร้านอาหารโปรด การพูดถึงสิ่งที่คุณมีร่วมกันจะช่วยทำให้อารมณ์แจ่มใสและช่วยให้คุณผ่อนคลาย การสัมผัสใครบางคนคือสัญญาณของความใกล้ชิด เพราะฉะนั้น วิธีที่แนบเนียนในการระบายความรู้สึกให้กับคนที่คุณชอบว่าคุณชอบเขาคือการทำลายกำแพงสัมผัส การสัมผัสเพียงบางเบาคือวิธีที่ดีที่สุดในกาญสื่อสารข้อความของคุณโดยไม่ออกตัวแรงเกินไป  เช่น หากคุณกำลังพูดกับคนที่คุณชอบหรือเดินผ่านพวกเขา คุณสามารถสัมผัสต้นแขนของเขาเบาๆ หากคุณนั่งอยู่ข้างๆ คนที่คุณชอบ คุณสามารถสัมผัสเขาด้วยเท้าหรือหัวเข่าเป็นบางครั้งและยิ้มเพื่อแสดงความรู้สึก การแสดงความรักทางร่างกายจะทำให้คนที่คุณชอบรู้ว่าคุณชอบเขา การสัมผัสคนที่คุณชอบเบาๆ เพียงหนึ่งหรือสองครั้งในระหว่างบทสนทนาก็มากเพียงพอที่จะทำให้เขารู้ว่าคุณรู้สึกอย่างไร บางครั้งมันยากในการสื่อสารความรู้สึกให้กับคนที่คุณชอบ เพราะฉะนั้น การเขียนจดหมายรักคือวิธีที่ง่ายในการแสดงความรู้สึกที่คุณมีโดยไม่ต้องทำต่อหน้า เช่นเดียวกับวิธีก่อนหน้านี้ คุณสามารถเริ่มจดหมายด้วยการพูดถึงแรงบันดาลใจของการเขียนจดหมายฉบับนี้  เช่น คุณสามารถเริ่มด้วย "ฉันดีใจที่ได้รู้จักเธอมากขึ้นในช่วง 2-3 เดือนที่ผ่านมานี้" หรือ "ฉันอยากให้เธอรู้ว่าช่วงปีที่ผ่านมา เธอได้กลายมาเป็นเพื่อนที่ดีที่สุดของฉันคนหนึ่ง” ในยุคปัจจุบันซึ่งเป็นยุคของเทคโนโลยี การส่งข้อความหรือ Facebook เป็นสิ่งที่ทำได้ง่าย การเขียนจดหมายด้วยลายมือแสดงออกถึงความจริงใจและต้องใช้ความพยายามมากกว่า เพราะความพยายามนั้นเอง สิ่งที่คุณทำจะทำให้คนที่คุณชอบประทับใจมากขึ้น จดหมายของคุณควรฟังดูเรียบง่ายและคุณสามารถเขียนมุขตลก 2-3 อย่างที่คุณสองคนเคยมีร่วมกันหรือช่วงเวลาที่สนุกที่คุณได้ใช้ด้วยกัน คุณสามารถลงรายละเอียดลึกลงไปจากตรงนั้นและอธิบายถึงเหตุผลของจดหมายฉบับนี้โดยการบอกคนที่คุณชอบว่าคุณชอบเขา คุณสามารถพูดว่า "ฉันอยากบอกเธอว่าฉันชอบเธอและฉันชอบใช้เวลากับเธอ" ทำจดหมายให้สั้นและหวาน คุณไม่ต้องลงรายละเอียดว่าคุณชอบเขามากเท่าไหร่หรือทำไมก่อนที่คุณจะได้รับคำตอบว่าเขารู้สึกอย่างไรกับคุณ เลือกสถานที่ที่ไร้กังวลซึ่งเหมาะสมกับการพูดคุยตามลำพัง สบตาและบอกคนที่คุณชอบว่าคุณรู้สึกอย่างไร คุณสามารถพูดคุยได้เล็กน้อยแต่คุณต้องเข้าประเด็นและบอกเขาว่าคุณรู้สึกอย่างไร คุณสามารถกล่าวคำชมเชยเล็กน้อยในขณะที่คุณบอกคนที่คุณชอบว่าคุณรู้สึกอย่างไร เช่น "ฉันชอบเธอมาก ไม่มีใครทำให้ฉันหัวเราะได้มากเท่าเธอ"  หลังจากที่คุณบอกคนที่คุณชอบว่าคุณรู้สึกอย่างไร คุณต้องให้เวลาเขาในการมีปฏิกิริยาตอบโต้และประมวลผลสิ่งที่คุณได้พูด อย่าถามในทันทีว่าเขารู้สึกหรือคิดอย่างไร คุณคงไม่อยากออกตัวแรงเกินไป ให้เวลากับคนที่คุณชอบในการมีปฏิกิริยาและตอบโต้และพยายามอย่ากดดันเขา เมื่อคุณได้พูดความรู้สึกของคุณแล้ว คนที่คุณชอบอาจจะพูดว่าเขารู้สึกแบบเดียวกันหรือเขาต้องการเป็นแค่เพื่อนกับคุณ หากคนที่คุณชอบพูดว่าเขารู้สึกแบบเดียวกันก็อย่ากลัวที่จะรู้สึกตื่นเต้น คุณสามารถทำตัวงี่เง่าและตลกได้หลังจากที่คุณและคนที่คุณชอบบอกความรู้สึกของกันและกัน หากคนที่คุณชอบต้องการเป็นแค่เพื่อนกับคุณ คุณต้องทำตัวเป็นผู้ใหญ่และพูดว่า " ตกลง ฉันแค่ต้องการให้เธอ" คุณจะเสียใจแต่คุณต้องการทิ้งภาพลักษณ์ที่ดี ถึงแม้ว่าคุณจะเสียใจ คุณต้องพยายามทำเหมือนว่ามันไม่ใช่เรื่องใหญ่และรอจนกว่าคุณจะมีความเป็นส่วนตัวมากพอที่จะโศกเศร้าเกี่ยวกับเรื่องนี้  เมื่อคุณรู้ว่าเขาชอบคุณเช่นกัน คุณสามารถชวนเขาไปออกเดทด้วยการชวนไปดูหนังหรือดูเกมเบสบอลด้วยกัน สิ่งนี้จะทำให้คุณมีเวลาในการทำความรู้จักกันและกันมากขึ้น หากคนที่คุณชอบไม่ได้รู้สึกแบบเดียวกับคุณ อย่างน้อยคุณก็มีความมั่นใจมากพอที่ลองใช้โอกาส คุณยังมีโอกาสอีกมากมายในการเจอใครบางคนที่เหมาะสมกับคุณ
พูดว่า "ฉันรักเธอ". บอกเขาว่าเขาสำคัญมากแค่ไหน. ปล่อยให้ตัวเองอ่อนแอบ้าง. ขอคำแนะนำจากคนรัก. ระบายความรู้สึกที่คุณมีต่อกัน. บอกความลับให้กับกันและกัน. จริงใจเสมอ. ให้กําลังใจคนรัก. เขียนจดหมาย. รับฟัง. ช่วยเหลือเสมอ. รอบคอบ. หาเวลามีปฏิสัมพันธ์ที่ดี. ยอมรับความเป็นเด็กในตัวคุณ. สัมผัสคนรักอย่างรักใคร่. กอด. โอบกอดกับคนรัก. นวดคนรัก. การสร้างความมั่นใจ. ปล่อยให้ภาษากายพูดแทนคุณ. เขียนจดหมาย. ทำให้เรียบง่าย. บอกความรู้สึกให้คนที่คุณชอบต่อหน้า. โต้ตอบอย่างเหมาะสม.
https://www.wikihow.com/Express-Your-Feelings-to-the-One-You-Love https://www.wikihow.com/Express-Your-Feelings-to-the-One-You-Love
Telling Someone You're In a Relationship With Expressing Your Feelings To a Crush